Rejser og botaniske Undersøgelser i Øst-Grønland. 209 
og kun Bundens allerøversle tynde Lag er kendt. I ethvert Fald 
betragter jeg det som givet, at Islands og Grønlands Kyster har 
været hinanden betydelig nærmere i postglacial Tid, om end ikke 
landfaste, og dette har utvivlsomt baade lettet Vandringen og mulig- 
gjort Trivselen af mere kælne Arter paa den dengang BoP var- 
mere Ostkyst. 
Terrainforhold. 
Det er flere Gange i Rejsebeskrivelsen fremhævet, at Terrainet 
paa den beskrevne Del af Østkysten er overordentlig kuperet, og 
tidligere Rejsende som NorDENSKJOLD, HOLM, NANSEN og AMDRUP 
omtaler alle Fjældmassernes vilde, forrevne Karakter og de enkelte 
Toppes Stejlhed, ja NANSEN siger, at selv ikke Hojfjældet i Alperne 
kan i denne Henseende maale sig med Angmagsalik. Denne Dom 
kan jeg til fulde underskrive; kun i Dolomiterne paa Tyrols Syd- 
side har jeg fundet Partier, som ligner disse Egne. 
Fjældenes Højde er ikke betydelig, kun Ingolfs-Fjæld hæver sig 
‘til over 2000 m o.H.; men talrige Toppe naar 1500 m, og den almin- 
delige Fjældhgjde ег omkring 1000 m. Disse Hojdedrag staar imid- 
lertid ikke paa et Hojplateau, men hæver sig som oftest direkte fra 
Havets Flade; endog selve Kystfjældene naar ofte denne Højde, og 
de fleste af Fjordenes Grænsefjælde er endnu højere. Dette Forhold, 
som for en stor Del betinger Egnens landskabelige Skønhed, har til- 
lige en overordentlig Betydning for Vegetationen, idet Lavland næsten 
fuldstændig savnes. Fjældsiderne er desuden usædvanlig stejle; lod- 
rette eller næsten lodrette Vægge af 500—800 m Højde er alminde- 
lige, og Højfjældet har som oftest en Hældning af over 60%, medens 
Toppene ender i vildt forrevne, takkede, spidse Tinder (Redekamme). 
En Plateau-Dannelse i større Udstrækning, som den findes i Skandi- 
navien, mangler derfor fuldstændig, og de dermed følgende Vegeta- 
tionsformer er udelukkede. 
Fjordene gennemskærer Landet fra Nord til Syd og krydses 
atter af. Sunde, som har Retningen NNV.—SSØ., og nogle mindre 
betydelige Systemer af Retning NØ.—SV. Disse Dale var utvivlsomt 
til Stede før Istiden, og denne har kun udøvet en uddybende og 
afglattende Virksomhed paa dem og maaske gjort Tinderne endnu 
stejlere og vildere, end de var i Forvejen. Selve de høje Fjæld- 
toppe tror jeg ikke, den har naaet at overskride; de har selv under 
ZUR 14 
